Пасажери бесни на “ Райънер ” заради пари за ръчен багаж СНИМКА : РОЙТЕРС Новите правила въведе и “ Уизеър ” , Италия ги забраниБесни пасажери се нахвърлиха на нискотарифната авиокомпания “ Райънер ” вчера заради новите правила за ръчния багаж , влезли в сила от 1 ноември . Според тях пътниците трябва да плащат за куфари и всичко , което качват на борда , с изключение на най - малки чанти , съобщи британската преса . Това е вторият път за 2018 г . , когато евтината авиокомпания променя правилата си за ръчния багаж . “ Райънер ” твърди , че така намалява времето за качване на борда и закъсненията в полетите . Компанията обяви , че новата ѝ политика е “ сработила добре ” първия ден . Не така мислят обаче хиляди пътници , които окачествиха мярката като начин да печели повече . Някои я нарекоха “ абсолютен обир ” и “ пладнешки грабеж ” в социалните мрежи , а други съобщиха , че повече няма да летят с Ryanair . От 1 ноември ирландската “ Райънер ” и унгарската “ Уизеър ” прилагат нова политика за ръчния багаж на борда . “ Райънер ” ще задължава клиентите си да плащат за куфарите с тегло до 10 кг , което досега бе безплатно , а “ Уизеър ” ще разрешава на борда да се качват куфари на клиентите , които ползват услугата WIZZ Priority . За желаещите да чекират багажа преди пътуването “ Уизеър ” въвежда услуга , започваща от 7 евро за 10 - килограмовите куфари . Италианският орган за защита на конкуренцията на пазара съобщи , че няма да позволи на двете нискотарифни авиокомпании да таксуват клиентите си за ръчния багаж на територията на страната . Регулаторът е наредил временното спиране на новата политика на “ Райънер ” и “ Уизеър ” . Според нея пътниците могат да носят безплатно със себе си само малка чанта , която да може да бъде поставена под седалката в самолета . Ако искат да качват ръчен багаж , трябва да платят допълнително . Според италианския регулатор тази допълнителна такса трябва да бъде включена в стандартната тарифа , защото налагането ѝ след това е фалшиво представяне на действителната цена на билета и не позволява да се направи реално сравнение с тарифите на останалите компании , поради което клиентите биват лъгани . Двете компании разполагат с 5 дена , за да уведомят регулатора за мерките , които са предприели в изпълнение на решението . Според новите правила услугата priority boarding ще позволява на пътниците да вземат със себе си две чанти с ръчен багаж , като голямата трябва да бъде до 10 килограма . По - голямата чанта ще се взема на гейта и ще се натоварва в багажното отделение на самолета . Услугата ще струва 6 евро . Пътниците , които не са закупили услугата , ще имат право единствено на т . нар . малък ръчен багаж . Ако имат повече багаж , ще трябва да платят по 10 евро за допълнително място за багаж . Сподели Приятел Tweet Още : Wizz Air въвежда нови правила за багажа от 1 ноември Евтините авиокомпании пестят до 200 лева . Рискът : да не излетиш . Неудобство : пътуваш без багаж Ръчният багаж в " Райънеър " вече ще се плаща Абонамент за печатен или електронен " 24 часа " , както и за другите издания на Медийна група България .